1. pielikums

Latvijas Nacionālā kultūras centra

2022. gada 28. novembra rīkojumam Nr.1.1-4/70

## Profesionālās kvalifikācijas eksāmena programma

## izglītības programmā „Vokālā mūzika”

1. **Vispārīgie jautājumi**
   1. Profesionālās kvalifikācijas eksāmena programma ir izstrādāta, ievērojot profesijas standartā un izglītības programmā noteiktās prasības;
   2. Profesionālās kvalifikācijas eksāmens kārtojams valsts valodā;
   3. Profesionālās kvalifikācijas eksāmens notiek **klātienē un/vai attālināti.**

# Eksāmena mērķis

Pārbaudīt un novērtēt izglītojamā zināšanas un prasmes noteiktā profesionālajā kvalifikācijā atbilstoši profesionālās izglītības programmai un profesionālās kvalifikācijas prasībām.

1. **Eksāmena adresāts**

Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

1. **Eksāmena uzbūve**
   1. Eksāmens sastāv no divām daļām:
      1. Teorētiskā daļa (T).

Profesionālās kvalifikācijas eksāmena teorētiskā daļa tiek organizēta rakstiski. Teorētiskajā daļā zināšanas pārbauda ar rakstisku pārbaudes darbu testa veidā, kuru veido jautājumi un uzdevumi atbilstoši profesijas kvalifikācijas prasībām.

Izglītojamais izpilda izglītības iestādes izstrādātu, atbilstoši šai programmai un normatīvajiem aktiem saskaņotu zināšanu pārbaudes darbu.

* + 1. Praktiskā daļa (P).

Profesionālās kvalifikācijas eksāmena praktiskā daļa ir solo un ansambļa koncertizpildījums.

* 1. Teorētiskā un praktiskā daļa pārbauda eksaminējamās personas zināšanas un prasmes, kas iegūtas mācību laikā atbilstoši profesijas kvalifikācijas prasībām, un to vērtē attiecībā 1 (T) : 5 (P).

1. **Teorētiskās daļas saturs**
   1. Teorētiskā daļa ir objektīvi vērtējama daļa un pārbauda izglītojamā zināšanas un izpratni;
   2. Teorētiskās daļas pārbaudes darba saturs, apjoms, norises laiks un maksimālais iespējamais iegūto punktu skaits ir noteikts atbilstoši iegūstamajam 4. profesionālās kvalifikācijas līmenim;
   3. Teorētiskajā daļā izglītojamais izpilda izglītības iestādes izstrādātu testu;
   4. Sastādot testu izglītības iestāde ievēro šādus principus:
      1. testā tiek iekļauti 38 jautājumi, no kuriem 35 slēgta un atvērta tipa specialitātes vēstures un specialitātes teorijas jautājumi un 3 ir paaugstinātas grūtības atvērta tipa jautājumi:
         1. slēgtā tipa jautājumi ir jautājumi, uz kuriem atbildot, izglītojamais izvēlas vienu pareizo atbildi no piedāvātajiem 4 atbilžu variantiem;
         2. atvērtā tipa jautājumi ir jautājumi, uz kuriem atbildot, izglītojamais sniedz īsu lakonisku atbildi (vienā teikumā);
         3. paaugstinātas grūtības atvērtā tipa jautājumi, uz kuriem atbildot, izglītojamais sniedz izvērstu atbildi uz jautājumu (līdz 10 teikumiem).
   5. Testā būs iekļauti jautājumi, par tēmām, kurus izstrādājusi Jāzepa Vītola Latvijas Mūzikas akadēmijas Vokālā katedra (pielikums).
   6. Testa noformējumā jāiekļauj informācija par eksaminējamā vārdu un uzvārdu, personas kodu, izglītības iestādi, kursu, grupu un testa aizpildīšanas datumu;
   7. Testu vērtē profesionālā kvalifikācijas eksāmena komisija pirms/pēc eksāmena praktiskās daļas norises.
2. **Praktiskās daļas saturs**
   1. Profesionālās kvalifikācijas eksāmena praktiskajā daļā pārbauda izglītojamā prasmes un iemaņas, ko paredz izglītības programmas saturs;
   2. Profesionālās kvalifikācijas eksāmena praktiskā daļa ir:
      1. solo koncertizpildījums;
      2. ansambļa koncertizpildījums.
   3. Solo koncertizpildījuma prasības:
      1. viena ārija no operas, operetes vai vokāli instrumentāla lielas formas skaņdarba (oratorija, mesa u.c.);
      2. ārzemju komponista dziesma/romance oriģinālvalodā;
      3. latviešu komponista dziesma;
      4. tautasdziesma vai tautasdziesmas apdare (ar pavadījumu vai *a cappella*).
   4. Ansambļa izpildījuma prasības - divi brīvi izvēlēti dažādu stilu skaņdarbi.
3. **Vērtēšanas kārtība**
   1. Kvalifikācijas darba praktisko un teorētisko daļu vērtē profesionālā kvalifikācijas eksāmena komisija;
   2. Eksāmena teorētiskās daļas vērtējuma protokols ir pieejams kvalifikācijas eksāmenu komisijai eksāmena praktiskās daļas norises laikā;
   3. Pēc profesionālās kvalifikācijas eksāmena visu daļu norises komisija pieņem lēmumu par vērtējumu un sniedz priekšlikumu izglītības iestādes vadītājam, piešķirt eksaminējamām personām attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu divos eksemplāros paraksta visi komisijas locekļi.

Eksaminējamās personas ar komisijas lēmumu par vērtējumu iepazīstina tā pieņemšanas dienā;

* 1. Kopējais maksimāli iegūstamais punktu skaits 4. profesionālās kvalifikācijas līmenim ir 300 punkti:
     1. teorētiskās daļas maksimālais iespējamais iegūto punktu skaits ir 50 punkti;
     2. praktiskās daļas maksimālais iespējamais iegūto punktu skaits ir 250 punkti.

* 1. Eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 4. profesionālās kvalifikācijas līmenim:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Iegūto punktu skaits | 1–53 | 54–105 | 106–157 | 158–209 | 210–225 | 226–240 | 241–255 | 256–270 | 271–285 | 286–300 |
| Vērtējums  ballēs | 1 | 2 | 3 | 4 | 5 | 6 | 7 | 8 | 9 | 10 |

* 1. Profesionālās kvalifikācijas eksāmena teorētiskās daļas vērtēšanas skala:

|  |  |
| --- | --- |
| Teorētiskās daļas  uzdevumu skaits kopā | Maksimālais  iegūstamais  punktu skaits |
| 38 | 50 |

* 1. Profesionālās kvalifikācijas eksāmena teorētiskās daļas vērtēšanas kritēriji:
     1. vērtējot teorētiskās daļas slēgtā un atvērtā tipa 35 jautājumus tiek piešķirti:
        1. par pareizu atbildi - 1 punkts;
        2. par nepareizu atbildi - 0 punktu.
     2. paaugstinātas grūtības pakāpes katru jautājuma atbildi vērtē ar 0 līdz 5 punktiem:
        1. 5 punkti tiek piešķirti, ja atbildē uz jautājumu ir mērķtiecīgi izvēlēts faktu materiāls, precīza terminoloģija. Jautājums ir izprasts, tajā ir radoši, oriģināli spriedumi, atziņas;
        2. 4 punkti tiek piešķirti, ja atbildē uz jautājumu ir izmantoti fakti savu spriedumu argumentēšanai. Atbildes izklāstā ir nozīmīgas, patstāvīgas domas, spriedumi, atziņas, lietota pareiza terminoloģija;
        3. 3 punkti tiek piešķirti, ja atbildē izmantotie fakti ir nekonkrēti, nav pārliecinoši sprieduma pamatošanai, atsevišķas kļūdas terminoloģijas lietošanā. Atbilde uz jautājumu ir nepilnīga, sašaurināta ir vērojama fragmentāra pieeja;
        4. 2 punkti tiek piešķirti, ja atbildē uz jautājumu izmantoti maznozīmīgi fakti. Jautājuma virspusēja izpratne, atbilde ir vispārīga, nekonkrēta, īsa, kļūdas terminoloģijas lietošanā;
        5. 1 punkts tiek piešķirts, ja atbildē uz jautājumu izmantoti vispārīgi spriedumi, kuri nav saistīti ar konkrētiem faktiem vai minēti kļūdaini fakti, nepareizi lietota terminoloģija;
        6. 0 punkti tiek piešķirti, ja nav izpratnes par jautājumu.
  2. Profesionālās kvalifikācijas eksāmena praktiskās daļas ‒ solo koncertizpildījuma vērtēšanas kritēriji un skala:

|  |  |  |  |  |  |
| --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | Iegūtie punkti |
| 1. **Muzikālais, mākslinieciskais un emocionālais sniegums** (satura atklāsme, tempa izvēle, dinamika, frāzējums)**.**   Maksimālais punktu skaits – **60** | | | | | |
| Vāji | Viduvēji | Labi | Ļoti labi | Izcili |  |
| 1-31 | 32-48 | 49-51 | 52-57 | 58-60 |
| 1. **Vokālā tehnika** (elpas balsts, dikcija, intonācija)**.**   Maksimālais punktu skaits – **60** | | | | | |
| Vāji | Viduvēji | Labi | Ļoti labi | Izcili |  |
| 1-31 | 32-48 | 49-51 | 52-57 | 58-60 |
| 1. **Kopiespaids** (programmas sarežģītības pakāpe, skatuves kultūra)**.**   Maksimālais punktu skaits – **60** | | | | | |
| Vāji | Viduvēji | Labi | Ļoti labi | Izcili |  |
| 1-31 | 32-48 | 49-51 | 52-57 | 58-60 |
| *Iegūtie punkti kopā:* | | | | |  |

* 1. Profesionālās kvalifikācijas eksāmena praktiskās daļas – ansambļa koncertizpildījums vērtēšanas skala un kritēriji:

|  |  |  |  |  |  |
| --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | Iegūtie punkti |
| **Tembrālā, dinamiskā, muzikālā saskaņa ansamblī.**  Maksimālais punktu skaits – **70** | | | | | |
| Vāji | Viduvēji | Labi | Ļoti labi | Izcili |  |
| 1−36 | 37−56 | 57−59 | 60−66 | 67−70 |

Pielikums

**Profesionālās kvalifikācijas eksāmena**

**izglītības programmā *Vokālā mūzika***

**teorētiskās daļas jautājumu tēmas**

1. Balss tipi, raksturīgākās atšķirības, reģistri, diapazons.
2. Izcilākie vokālās mākslas meistari Latvijā un pasaulē.
3. Latvijas Nacionālās operas repertuārs (pēdējie 10 gadi).
4. Latviešu komponistu vokālā žanra spilgtākie darbi (vokālā kamermūzika, vokāli simfoniskā mūzika).
5. Nozīmīgākie valsts un starptautiskie vokālistu konkursi.